钦定古今图书集成/方舆汇编/职方典/第1293卷 > 《郴学记》张栻
## 钦定古今图书集成/方舆汇编/职方典/第1293卷 > 《郴学记》张栻

维三代之学，至周而大备，自天子之国都以及干乡
党，莫不有，则又申之以孝弟之义，为之冠、婚、丧、祭之
法，春秋释菜，与夫乡饮酒养老之礼，其耳目手足肌
肤之会，筋骸之束，无不由于学。在上则司徒总其事，
乐正崇其教，下而乡党亦莫不有师。其教养之也密，
故其成才也易。士生斯时，藏修游息于其间，诵其言
“而知其味，玩其文而会其理，德业之进，日引月长，自
宜然也。”于是自乡论其行而升之司徒，司徒又论之
而升之国庠，大乐正则察其成以告于王，定其论而
官之也。因其才之小大，盖有一居其官至于终身不
易者。“士修其身而已，非有求于君也，身修而君举之
耳。”夫然，故礼义兴行，人才众多，风俗淳厚，至于颁白
者，不负戴于道路，而王道成矣。国朝之学视汉、唐为
盛，郡县皆得置学，郡有教授以掌治之，部刺史守令
佐又得兼领其事，亦既重矣。而士之居焉者，大抵操
笔习为文辞，以求应有司之程耳。嗟乎！是岂国家所
望于多士之意哉！虽教养之法疑若未尽复古，然为
士者岂可不思其所“以为士者，是果何事哉？”郴故有
学，迫于城隅。知州事薛彦博、通判州事卢渊、教授吴
益始议迁改，因得浮屠废宫地，江山在前，高明爽垲，
乃徙而一新之。郡之士相与劝率，以助赀役，甫逾时
而迄成焉。来属栻，愿有以记栻。维先王之于学，所以
勤勤恳恳，若饮食起居不可须臾离者，诚以正心修
身、齐家、治国，以至于天下，未有不须学而成者，实生
民之大命，而王道之本源也。然而学以何为要乎？孟
子论三代之学，一言蔽之曰：“皆所以明人伦也。”大哉
言乎！人之大伦，天所叙也。降衷于民，谁独无是性哉？
孩提之童，莫不知爱其亲；及其长也，莫不知敬其兄。
而夫妇朋友之间，君臣父子之际，礼仪三百，威仪三
千，无适而非性之所有者。惟拘于气禀，迁于物欲，而
天理不明，是以处之不尽其道，以至于伤恩害义者
有之。此先王之所为忧，而为之学以教之也。然则学
之所务，果何以外于人伦哉？虽至于圣人，亦曰“尽其
性而为人伦之至耳。”於戏！今之学者，苟能立志尚友，
讲论问辩，而于人伦之际“审加察焉。敬守力行，勿舍
勿夺，则良心可识而天理自著。驯是而进，益高益深，
在家则孝悌雍睦之行兴，居乡则礼逊廉耻之教行。
出而立朝，致君泽民，事业可大，则三代之风，何远之
有？岂不盛欤！又岂可不勉欤！学之成”，时乾道四年春
二月也。